Publication: Magyar Közlöny
Issue: MK-2001-82 (Year: 2001, Number: 82)
Era: 1990-2004
Section: a 24/2001. (VII. 20.) KöViM rendelethez
Paragraph Index: 413

2. Ezen Cikk 3. bekezdésében foglalt rendelkezésektől függetlenül a szállítótartály csúszó ponyvájának, raktér padozatának, ajtajainak és egyéb alkotóelemeinek meg kell felelniük e Szabályzat 4. Cikke 6., 8—9. és 11. bekezdésében vagy az alábbi (i)—(vi) pontokban foglalt követelményeknek. (i) A szállítótartály csúszó ponyváját, a rakterének padozatát, ajtajait és egyéb alkotóelemeit úgy kell összeszerelni, hogy azokat nyilvánvaló nyomok nélkül ne lehessen kinyitni vagy bezárni. (ii) A csúszó ponyva és a szállítótartály tetejénél lévő tömör alkatrészek között a feszítő hevederek közötti tényleges távolság legalább egynegyedéig átfedés van. A csúszó ponyva és a szállítótartály aljánál lévő tömör alkatrészek között legalább 50 mm-es átfedés van. A csúszó ponyva és 2001/82. szám a szállítótartály tömör elemei közötti, vízszintes irányú nyílás a szállítótartály hossztengelyére merőlegesen mérve sehol sem haladhatja meg a 10 mm-t, amikor a szállítótartály zárva és plombálva van. (iii) A csúszó ponyva vezetősínt és az egyéb mozgó alkatrészeket úgy kell összeszerelni, hogy a zárt és vámzárolt ajtók és más mozgó alkatrészek kívülről, nyilvánvaló nyomok nélkül nem nyithatók vagy zárhatók. A csúszó ponyva vezetősínt vagy az egyéb mozgó alkatrészeket úgy kell összeszerelni, hogy nyilvánvaló nyomok nélkül ne lehessen hozzáférni a szállítótartályhoz. A rendszer vázlatrajza e Szabályzathoz mellékelt 9. számú vázlaton található. (iv) A szállítótartály tömör alkatrészein vámzárolási célra használt fűző gyűrűk közötti vízszintes irányú távolság nem haladhatja meg a 200 mm-t. A nyílás azonban lehet nagyobb is, de nem haladhatja meg a 300 mm-t a fűző gyűrűk között a függőleges oszlop egyik oldalán sem, ha a szállítótartály és a ponyva szerkezete olyan, hogy megakadályozza a szállítótartályba való bejutást. A fenti (ii) pontban meghatározott feltételeket mindenképpen be kell tartani. (v) A feszítő hevederek közötti távolság nem haladhatja meg a 600 mm-t. (vi) A ponyvát a szállítótartály tömör alkatrészeihez rögzítő kötőelemeknek meg kell felelniük e Szabályzat

Source: https://magyarkozlony.hu/hivatalos-lapok/0d4e3f28543d7b581ea979de34c0f7acdb30ddd3/dokumentumok/374c931f108ad536a052b0f4563ee6d04926a0b9/letoltes